Publication: Magyar Közlöny
Issue: MK-2001-153 (Year: 2001, Number: 153)
Era: 1990-2004
Section: 
Paragraph Index: 141

1. Amennyiben a Fél központi hatóságainak elismerési kérdésekben döntési jogköre van, ezen Egyezmény rendelkezései a Félre azonnal kötelező érvényűek, és a Fél köteles megtenni a szükséges intézkedéseket, hogy ezeket területén érvényesítse. Amennyiben az elismerésről a Fél valamely tagállama illetékes dönteni, a Fél egy rövid nyilatkozatot juttat el az egyik letéteményeshez az alkotmányjogi helyzetéről. Ez történhet az aláírás időpontjában, vagy amikor letétbe helyezi a ratifikáló, elfogadó, jóváhagyó vagy csatlakozó okmányt, illetve bármikor ezt követően. Ilyen esetekben a Fél tagállamának erre kijelölt illetékes hatóságai teszik meg a szükséges lépéseket, hogy ezen Egyezmény rendelkezéseit területükön érvényesítsék.

Source: https://magyarkozlony.hu/hivatalos-lapok/cf54c4970cd76a36f6d7b2be8101559b7b7ddfcc/dokumentumok/11f56b202c6fa037ba337a5f75fb74b821779935/letoltes